Държавен вестник, бр. 107, 2023 г., стр. 11

БРОЙ  107	
Д Ъ Р Ж А В Е Н  В Е С Т Н И К 	
СТР.  11  
среда и водите и заместник-министър на 
регионалното развитие и благоустройството, 
които се определят от съответния министър.
(4) Председателят по своя инициатива или 
по предложение на заместник-председателя 
или на член на съвета може да кани за учас­
тие в заседанията представители на други 
държавни институции, които имат отношение 
по конкретен спор или друг въпрос от сфе­
рата на компетентност на съвета, признати 
юристи и други специалисти, и изтъкнати 
представители на академичната общност в 
областта на международното право.
Чл. 4. (1) Съветът провежда заседания 
ежемесечно.
(2) Заседанията на съвета се свикват от 
неговия председател. Председателят по своя 
инициатива или по предложение на замест­
ник-председателя или на член на съвета може 
да свиква извънредни заседания. Предложе­
нията за свикване на извънредни заседания 
се правят писмено.
(3) Дневният ред и материалите за редов­
ните заседания се изпращат на председателя, 
на заместник-председателя и на членовете на 
съвета най-късно седем работни дни преди 
датата на заседанието. Дневният ред и матери­
алите за извънредните заседания се подготвят 
от лицата, предложили провеждането им, и 
се изпращат на председателя, на заместник-
председателя и на членовете на съвета не по-
късно от един работен ден преди заседанието.
(4) Промени и предложения по дневния 
ред може да предлага председателят, замест­
ник-председателят и всеки член на съвета. 
Промените и предложенията в дневния ред 
се гласуват от съвета.
(5) Заседанията на съвета се откриват и 
провеждат, ако на тях присъстват повече от 
половината от членовете му.
(6) При невъзможност да участват в засе­
данията на съвета председателят, заместник-
председателят и членовете му се представляват 
на дадено заседание от изрично упълномощени 
за това длъжностни лица.
Чл. 5. (1) Съветът приема решения с обик­
новено мнозинство от присъстващите.
(2) При необходимост по предложение на 
председателя съветът може да приема решения 
и неприсъствено, като проектът на решение 
се представя за подпис от всички членове на 
съвета с изключение на командированите и 
ползващите законоустановен отпуск. Решени­
ето се счита за прието, ако бъде подписано от 
две трети от членовете на съвета, и се вписва 
в протокола от следващото заседание.
(3) Към протокола от заседанието членовете 
на съвета могат да приложат особено мнение 
по приетите решения.
(4) Протоколът от заседанието се подписва 
от председателя и от секретаря на съвета и 
се изпраща на заместник-председателя и на 
членовете му в двудневен срок от заседанието.
Чл. 6. (1) Председателят на съвета:
1. представлява съвета;
2. определя дневния ред, насрочва и ръко­
води заседанията на съвета;
3. организира и контролира изпълнението 
на решенията на съвета.
(2) При отсъствие на председателя него­
вите функции се изпълняват от заместник-
председателя.
Чл. 7. С решение на съвета могат да се 
създават работни групи, които да подпомагат 
неговата работа, като:
1. подготвят общи стандарти и правила за 
възлагане на представителството на българ­
ската държава по международни арбитражни 
дела, включително при наличие на рамкови 
споразумения;
2. разглеждат и оценяват различни сценарии 
във връзка с международните арбитражни дела;
3. подпомагат съвета по други въпроси от 
негова компетентност.
Чл. 8. (1) Административното и техническо­
то обслужване и експертното осигуряване на 
съвета се осъществява от дирекция „Съдебна 
защита“ на Министерството на финансите.
(2) Звеното по ал. 1 изпълнява функциите 
на секретариат на съвета.
(3) Секретариатът осъществява експертното 
осигуряване на съвета, като:
1. организира събирането и обобщава 
представените становища по разглежданите 
от съвета въпроси;
2. изразява становища и предложения по 
предложените за приемане от съвета решения;
3. координира работата на създадените от 
съвета работни групи по чл. 7;
4. координира и подпомага изпълнението 
и отчитането на изпълнението на дейността 
на съвета, включително като организира и 
координира подготовката на ежегодния доклад 
за неговата дейност;
5. изпълнява други задачи, възложени от 
съвета или от председателя на съвета.
(4) Дейността на секретариата се ръководи 
и организира от секретар на съвета, предло­
жен от звеното по ал. 1 и одобрен от съвета.
(5) Секретарят на съвета:
1. организира подготовката и провеждането 
на заседанията на съвета;
2. изготвя протоколите от заседанията на 
съвета;
3. съхранява протоколите от заседанията 
и придружаващите ги материали;
4. подпомага председателя на съвета в 
неговата работа;
5. изпълнява и други задачи, възложени от 
председателя на съвета.